יעקב ריישר

רבי יעקב ריישר (ידוע גם כ-יעקב בַּקוֹפֶן, בכתיב מיושן: באַקאָפען; 1661, פראג – ו' בטבת תצ"ג, 1732, מץ) היה מרבני אשכנז, פוסק ומחבר הספרים עיון יעקב, שבות יעקב, חק יעקב (על הלכות פסח), ועוד.

ביוגרפיה 

נולד בפראג למשפחת רבנים חשובה והתמנה לדיין בעיר. אביו, רבי יוסף, הוא מחבר ספר "גבעות עולם". רבי יעקב נשא את בִּתו של בנימין וולף מפראג, אביו של בעל הספר אליה רבה.

בהמשך, עבר לכהן כרב בעיר ריישא (ז'שוב), ועל שמה נקרא "ריישר" (יידיש: 'בן העיר ריישא'). מאוחר יותר עבר לאנסבך ומשם לוורמייזא, לאחר מכן עבר לעיר מץ שם כיהן כרב ואב"ד הקהילה, בה נפטר ונקבר.

נהג לחתום "הקטן כאש"ע יעקב", כאש"ע הם ראשי תיבות של "כאפרוח שנפתחו עיניו".

משפחתו 
 חמיו היה רבי בנימין וואלף מפראג (מזכירו בחיבורו חק יעקב).
 גיסיו היו הרב אליהו שפירא, מחבר ספר "אליה רבה", והרב דוד אופנהיים.
 אבי חמיו היה ר' אהרן שמעון (מהר"ש מפראג). רבי יעקב מזכירו פעמים רבות בחיבורו.

חיבוריו
 "מנחת יעקב" - על הספר "תורת החטאת" של הרמ"א
 "עיון יעקב" - על האגדות שבספר עין יעקב. - נדפס לראשונה בוילהרמסדורף ה'תפ"ט
 "פאר יעקב" - חידושים על התלמוד
 "חק יעקב" - חידושים על שולחן ערוך הלכות פסח
 "שו"ת שבות יעקב" - ספר שאלות ותשובות, ג' חלקים
 "תורת השלמים" - על הלכות נדה ועל כללי הספיקות של הש"ך
 "סולת למנחה" - מהדורה בתרא לספריו מנחת יעקב ותורת השלמים

לקריאה נוספת
שמואל שילה, "הרב יעקב ריישר בעל הספר 'שבות יעקב': האיש בזמנו ולזמנו - ולזמנינו?", דין מוסר ויושר במשפט העברי: קובץ מאמרים, ירושלים תשס"ז 2006, עמ' 303–324

קישורים חיצוניים

ספריו

הערות שוליים

רבנים פולנים
ראשוני האחרונים
מחברי ספרי הלכה
מחברי ספרי שו"ת: ראשוני האחרונים
יהודים הקבורים בצרפת
פרשני אגדות התלמוד
פרשני השולחן ערוך
מחברי ספרי הלכה: ראשוני האחרונים
וורמס: רבנים
מץ: רבנים
ז'שוב: רבנים
ילידי 1661
נפטרים ב-1733